Dunnurnar eru spakar, men kemur tú alt ov nær, fara tær á flog. (Mynd Vagnur) Hvønn dag gangi eg fram við í ánni í Plantasjuni í Havn. Har eru nakrar fáar villdunnur, men fert tú niðan til báðar stóru hyljarnar, eru nógvar villdunnur. Umleið 300 dunnur hesa ársins tíð. Ein dagin kom eg at hugsa um, hvussu mangar villdunur munnu vera í Føroyum. Eg spurdi ein mann, sum hevur dunnur, um hann visti nakað um hetta. -Tað yður við villdunnun kring landið, men hyggur tú í fuglabókina hjá Mikkjali á Ryggi, er at lesa, at lítið er til av villdunnu. Gongur tú fram við áum um summarið, sært tú ofta villdunnu. … Les meira… Her rógva ungu menninir í Havnarbátinum snarróður á Havnarvág í fjør. (Mynd Vagnur) Unga manningin, sum í summar fer at rógva við Havnarbátinum eru átjan, nítjan ára gamlir dreingir, sum byrjaðu at rógva barnaróður fyri seks, sjey árum síðani. –Vit ætlaðu á sinni, at dreingirnir skuldu manna Havnarbátinum um átta ár, men nú gerst hetta eitt ár fyrr, sigur Sophus Dal Christiansen, sum tekur stig at manna 10-mannafarið. … Les meira… Brekkan er nú enn brattari hjá Kyndli á náa FM-finalurnar. Kyndil og KÌF spæla í Havn um eina viku. (Mynd Álvur) Einki broyttist seinnapartin í Atlantic Airways deildini um náa FM-finalurnar uttan tað, at Kyndil dragnaði, tí liðið“ misti” týdningarmikið stig í Vestmanna. H71 vinnur trygt á Neistanum, og StÌF vinnur trygt á Team Klaksvík. Hesi liðini halda tørn og styrktu um støðuna serliga í mun til KÍF, sum ikki spælir um vikuskiftið. Framvegis kunnu innanhýsisstig millum liðini at enda gera av, hvørji lið spæla FM-finalurnar. Men enn er einki avgjørt. … Les meira… Spennandi at frætta, hvat gerast skal við bygningarnar, tá ið miðnámsskúlin er liðugur. (Mynd Fornminnissavnið) Dagarnir hjá Studentarskúlanum og HF-skeiðnum í Hoydølum eru skjótt taldir, tí tey byggja nú stóran miðnámsskúla í Marknagili. Myndirnar av Sanatoriinum í Hoydølum eru vakrar, og eisini er vakurt at spáka í Hoydølum. Men niðurslitni betongbygningurin prýður so sanniliga ikki økið. Næmingar gevast sær óivað ikki far um tað, men hjá mær hevur altíð nakað myrkt og dapurt sveimað yvir Hoydølum, tí so nógvar menniskjalagnur eru knýttar at plássinum. Eisini í okkara familju. … Les meira… Myndina tók eg av Jacobi í 2010. Nógv heiðursmerki vunnin í Noregi. (Mynd Vagnur) Longu á middegi mikudagin visti eg 100%, at Jacob Jónsson var uppsagdur sum KÍF-venjari, og at Eddie Joensen var settur venjari. Eingin fjølmiðil hevði tá skrivað søguna, so um hálvgum trý tíðina ringdi eg fyrst til formannin í KÍF og síðani til fyrrverandi formannin í felagum at frætta, um Jacob Jónsson var uppsagdur. Nú er tað soleiðis, at hjá fjølmiðlum er altíð spennandi at koma fyrstur við søguni. Tað kundi eg mikudagin, men tá ið báðir KÍF leiðararnir søgdu mær, at Jacob Jónsson ikki var uppsagdur, og frá eina leiðaranum fekk at vita, at Jacob framvegis var KÍF venjari, men at hann ikki skuldi venja KÍF næsta kappingarár, skrivaði eg ikki søguni. Men tað skuldi eg bara havt gjørt. … Les meira… Søguligt skeytblað frá fyrstu landskapping í unglingadeildini. Tá ið tú hevur verið í hondbóltsfelagsskapi í hálvthundrað ár, so eru altíð nøkur heilt fá hondbóltsminni, sum standa eftir sum tey heilt serligu. FM-heitini í dreingjadeildini í 1965, unglingadeildini í 1966 og 1967 og meistaradeildini í 1978. Men eisini nógvu FM-heitini sum venjari saman við fegnum og evnaríkum spælarum fylla nógv í minninum. Uttanlandsferð í Danmark og landsliðsferð í Íslandi, innvígan av høllini í Klaksvík í 1968 og í Havn í 1970 bara at nevna nøkur dømi. Men kanska tað allar størsta minni er skreytblaðið, sum eg fekk í 1965 sum dreingjaliðsspælari á samkomu í Neistahúsinum. … Les meira… Sjómaðurin hevur gott útsýni suður í hav. (Mynd Vagnur) Eg síggi hvønn dag úr køksvindeyganum minnisvarðan í Plantsjuni, og har hevur minnisvarðin altíð staðið, sjálvt um hann er sjey ár yngri enn eg. Minnisvarðin er vakurt listaverk lagaður úr føroyskum gróti. Á talvum standa nøvnini á teimum 210 sjómonnunum, sum doyðu undir seinna heimsbardaga. … Les meira… Hetta er ein ómetaliga góð mynd. Ársins mynd í míni myndaverð. (Mynd Norðlýsið) Rørandi at síggja mynd í Norðlýsinum av skiparanum á Ågot, sum við smíli hyggur í eyguni á stórum krabba, sum hann ætlaði Sjósavnið í Havn skuldi hava. Àrsins mynd í mínum myndaeygum, tí myndin sigur so ómetaliga nógv. Sigur okkum, at sjálvt í svárari tíð, nú skipið“ arbeiðsamboðið” hjá reiðarínum og harvið nógvum monnum er illa meiðslað, kanst tú finna smílið fram við stórum krabba hondini umborð á meiðslaðum skipi. Bæði í sjónvarpinum og útvarpinum fekk eg veruliga virðing fyri skiparanum á Ågot, sum flestu føroyingar hava fylgt seinastu dagarnar. … Les meira… VÌF og Kyndil spæla sunnudagin í Vestmanna, og tá fellur óivað avgerðin, hvat lið vinnur grundspælið. (Mynd Àlvur) Fólk hava spurt meg, hví eg bara leggi hagtøl frá mansdystum á heimasíðuna men ikki hagtøl frá kvinnudystum. Stutta av tí langa er, at tú skalt tíma at fáa dómaraseðlar og skriva øll hagtølini á heimasíðuna. Tá ið so eingin spenningur er í kvinnudeildini í løtuni, er eingin orsøk at brúka tíð til hetta arbeiði. Heldur skriva onkra aðra grein. Spenningurin fór longu úr Elektronkappingini 12. februar, tá ið VÍF vann á Neistanum í Vestmanna. Eingin kapping er heldur um at flyta í lægri deild, og tí mugu VÍF og Kyndil” bíða” í tveir mánaðir at spæla FM-finalurnar. Tó so, tað er umráðandi hjá VÍF og Kyndli at vinna grundspælið, tí hetta kann geva eyka heimadyst í FM-finalunum. … Les meira… Tær byrjaðu at spæla hondbólt á Hólmanum undir krígnum. Ragnhild fylti 95 ár 31. januar. (Mynd Vagnur) Á Ellisheiminum í Havn býr 95 ára gamla Ragnhild Poulsen, sum eg kenni og havi prátað við. Hon var ein av ungu gentunum, sum undir krígnum byrjaðu at spæla hondbólt á Hólmanum í Kollafirði. –Tað var kendi ítróttamaðurin og ÍSF formaðurin Poul Petersen, sum legði okkum lag á. Vit spældu ímóti kvívíkingum á sandinum í Leynum, ímóti vestmenningum á sandinum inni á Fjørð í Vestmanna, og so á Hólmanum í Kollafirði, sigur Ragnhild. … Les meira…